text: Граничарите от запаса оглеждат стоматолога д-р В. Арабаджиев за кмет на Благоевград, в Симитли подкрепят Ап. Апостолов | Вестник СТРУМА
  Граничарите от запаса оглеждат стоматолога д-р В. Арабаджиев за кмет на Благоевград, в Симитли подкрепят Ап. Апостолов
  Дата: 19.12.2018 / 17:02
  Със свои листи "Граничари за България" за кандидат-съветници в Благоевград и в Симитли се готвят да участват в местните избори догодина офицерите и сержантите от резерва и запаса от клуб "Граничар". Това стана ясно на отчетно-изборното им събрание, което събра делегатите в новия военен клуб "Полк. Дрангов" в областния център на Пиринско.
  На форума бе коментирана идеята организацията да се включи и в кметските избори с кандидат за Благоевград е било много вероятно да издигнат кандидатурата на стоматолога д-р Вангел Арабаджиев, капитан от резерва, а в Симитли ще подкрепят настоящия кмет Ап. Апостолов.
  Събранието гласува промени в ръководството на клуб "Граничар", като преизбра за следващ 5-годишен мандат председателя о.р. кап. Красимир Ласков, застраховател в клон на компания в Благоевград, и за секретар о.з. подп. Веселин Давидков. Досегашният зам. председател о.з. подп. Никола Николов оглави Контролната комисия, а с ангажиментите на заместници бяха натоварени джипито о.р. кап. д-р Георги Илиев и стоматологът д-р Арабаджиев. На събранието основателят на клуб "Граничар" Н. Николов направи подробен анализ на дейността на граничарите от запаса и резерва, като отчете активна дейност през последните години.